श्रीनगर एफएम पाल्पाको लागि व्यवसायीक सोचले सञ्चालित प्रथम रेडियो हो । युवायुवतीलाई केवल संगीतमय संसारमा हराउन मात्र नभई समाजका हरेक क्षेत्रका मानिसहरूको लागि ज्ञानबर्धक, चेतनामुलक कार्यक्रमको अतिरिक्त समाजलाई अग्रगमनतर्फ रूपान्तर गरी नया नेपाल निर्माण गर्न आवश्यक पर्ने कार्यक्रम समेत उत्पादन गरी प्रसारण गुर्न पनि यसको उद्देश्य रहेको छ। समाजमा रहेका तथा दैनिक घटेका घटनाहरूलाई आत्मसात गरी सोही अनुरूप समाचारमूलक कार्यक्रम श्रीनगर हाइलाईट प्रसारण गर्नु यसको थप विशेषता रहेका छ। शिक्षा, स्वास्थ्य, कुटीर उद्योग र पर्यटन क्षेत्रको विकासका सम्भावनाहरूका बारेमा आम समुदाय समक्ष सू–सूचित गराउने र पाल्पा जिल्लाको व्यवसायिक तथा आर्थिक क्षेत्रमा पनि टेवा पुर्‍याउने उद्देश्यले श्रीनगर एफ.एम.को स्थापना भएको हो। नेपाल सरकार सूचना तथा सञ्चार मन्त्रालयबाट 500 वाटको ट्रान्समिटर क्षमताको स्वीकृती पाई प्रसारण आरम्भ गरेको यो एफएमले आफ्नो क्षमतामा वृद्धि गरी 1000 वाट पुर्‍याएको छ।